**SUTARTIES SPECIALIOJI DALIS**

|  |  |
| --- | --- |
| Vilnius | 201 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**PIRKĖJAS**

|  |  |
| --- | --- |
| **Pavadinimas** | Akcinė bendrovė „VILNIAUS ŠILUMOS TINKLAI“ |
| **Buveinės adresas** | Jočionių g. 13, 02300 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Perdavimo tinklo direktorius Algimantas Sadauskas, veikiantis pagal 2018 m. kovo 15 d. generalinio direktoriaus įsakymą Nr. V2-74 ir 2018 m. kovo 28 d. technikos direktoriaus įsakymą Nr. 1-82. |
| **Telefonas** | (8 5) 266 7359 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB „VILIMEKSAS“ |
| **Buveinės adresas** | Visorių g. 8, 08300 Vilnius |
| **Juridinio asmens kodas** | 122046752 |
| **PVM mokėtojo kodas** | LT220467515 |
| **Banko sąskaita** | LT457044060000981607 |
| **Atstovas** | Direktorius Arūnas Daugirdas |
| **Atstovavimo pagrindas** | Bendrovės įstatai |
| **Telefonas** | (8 5) 279 67 08 |
| **El. pašto adresas** | [info@vilimeksas.lt](mailto:info@vilimeksas.lt) |

1. **SUTARTIES OBJEKTAS (Sutarties BD 4 dalis)**
   1. Tiekėjas įsipareigoja Sutartyje numatytomis sąlygomis perduoti Vandens skaitiklius (toliau – Prekės).Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Iškilus analogiškų Prekių būtinybei Pirkėjas turi teisę kreiptis į Tiekėją su prašymu pateikti ir Sutartyje nenumatytas Prekes, papildomai suderinus su Tiekėju Prekių pateikimo laiką ir kainą. Sutartyje nenumatytų pirkti Prekių kiekis negali būti didesnis nei 10 procentų Prekių kainos, numatytos šios Sutarties 2.4.1 punkte. Už prekių sąraše nenurodytas, tačiau su pirkimo objektu susijusias prekes bus apmokėta ne didesnėmis nei susitarimo pasirašymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.
2. **PREKIŲ KIEKIS IR KAINA (Sutarties BD 5 dalis)**
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
   2. Pagal šią Sutartį Pirkėjui tiekiamos Prekės pagal poreikį, neviršijant Sutarties SD 2.4 punkte nurodytos Prekių kainos.
   3. Preliminarus Prekių kiekis - nurodytas Sutarties SD Priede Nr. 3.
   4. Bendra Prekių kaina sudaro 9.680,00 eurų (devyni tūkstančiai šeši šimtai aštuoniasdešimt eurų 00 ct), įskaitant PVM. Bendrą Sutarties kainą sudaro:
      1. Prekių kaina – 8.000,00 Eurų (aštuoni tūkstančiai eurų 00 ct), neįskaitant PVM;
      2. Pridėtinės vertės mokestis (PVM) - *21 %* 1.680,00 eurų (vienas tūkstantis šeši šimtai aštuoniasdešimt eurų 00 ct).
   5. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Pirkėjas moka Tiekėjui už faktiškai pristatytas Prekes pagal Sutarties SD Priede Nr.3 nurodytus Prekių įkainius. Prekių įkainiai Sutarties galiojimo laikotarpiu nekeičiami.
   7. Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD 2.4 punkte nurodytos Prekių kainos. Pirkėjas neįsipareigoja nupirkti visą Sutarties SD Priede Nr.3 nurodytą Prekių preliminarų kiekį ar bet kokią jo dalį.
3. **PREKIŲ KOKYBĖ (Sutarties BD 6 dalis)**
   1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.
   2. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 24 mėnesių garantijos terminas, skaičiuojamas nuo Prekių perdavimo–priėmimo akto pasirašymo dienos.
   3. Prekių perdavimo–priėmimo ar Garantinio laikotarpio metu pastebėtiems trūkumams šalinti nustatomas *20 kalendorinių dienų terminas.*
   4. Prekių trūkumais laikomi nustatyti neatitikimai Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą.
   5. Už nustatytų Prekių trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
   6. Maksimali delspinigių ir (ar) baudų suma, Tiekėjo mokėtina pagal šią Sutartį, negali viršyti 10 % bendros Prekių kainos.
   7. Esant Pirkėjo abejonėms dėl Prekių kokybės perdavimo – priėmimo metu, Pirkėjas gali skirti nepriklausomą Prekių kokybės ekspertizę. Jei ekspertizės metu nustatoma, kad Prekės nekokybiškos - ekspertizės išlaidas apmoka Tiekėjas, jei Prekės kokybiškos – Pirkėjas. Šalys susitaria, kad tokios ekspertizės išvados joms bus privalomos.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)**
   1. Tiekėjas Sutarčiai vykdyti neturi teisės pasitelkti Subtiekėjų.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)**
   1. Tiekėjas įsipareigoja Prekes pristatyti Techninės specifikacijos 6.2.1. punkte nustatytais terminais.
   2. Prekių pristatymo galimos vietos nurodytos Techninės specifikacijos 3 dalyje. Konkreti užsakomų Prekių pristatymo vieta nurodoma teikiant užsakymą pagal šią Sutartį.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties SD Priedas Nr. 1).
   4. Už vėlavimą pristatyti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 eurų už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
   1. Pirkėjas sumoka Tiekėjui už faktiškai pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu)](http://www.esaskaita.eu))) Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Tiekėjas Prekių perdavimo–priėmimo aktą Pirkėjui pateikia pristatydamas Prekes. Pirkėjui per Sutarties BD 9.5 punkte nurodytą terminą pasirašius Prekių perdavimo–priėmimo aktą, Tiekėjas naudodamasis elektronine paslauga „E. sąskaita“ per 5 darbo dienas pateikia Pirkėjui Sąskaitą už faktiškai pristatytas Prekes.
   3. Visi atsiskaitymai pagal šią Sutartį atliekami eurais.
   4. Pirkėjas Tiekėjui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo ir galioja iki visiškų Sutartinių įsipareigojimų įvykdymo, bet ne ilgiau kaip 1 metus.
   2. Jeigu likus iki šios Sutarties galiojimo termino pabaigos ne mažiau kaip 60 kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pat sąlygomis pratęsiama dar vieneriems metams, neviršijant Sutarties SD 2.4 punkte nurodytos bendros Sutarties kainos. Pratęsimo sąlyga taikoma ne daugiau nei 1 (vieną) kartą. Bendras Sutarties terminas įskaitant visus pratęsimus negali viršyti 24 mėn. nuo Sutarties sudarymo dienos.
8. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr. 2. – Techninė specifikacija, 5 lapai;
      3. Priedas Nr. 3. – Pasiūlymas, 3 lapai.
9. **ŠALIŲ PARAŠAI**

|  |  |
| --- | --- |
| **Pirkėjo vardu:** | **Tiekėjo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |